Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az 1993. évi LIX. törvény tartalmazza az ombudsman
Paragraph Index: 457

Az 1993. évi LIX. törvény tartalmazza az ombudsman eljárását és intézkedési lehetőségeit. A törvény 16. § (1) bekezdése így fogalmaz: Az országgyűlési biztoshoz bárki fordulhat, ha megítélése szerint valamely hatóság, illetve közszolgáltatást végző szerv eljárása, ennek során hozott határozata, illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló jogorvoslati lehetőséget már kimerítette, illetve jogorvoslati lehetőség nincs számára biztosítva. Tekintettel arra, hogy problémája nem hatósági, hanem polgári jogi jellegű, arra a Magyar Polgári Törvénykönyv szabályai vonatkoznak, hatáskör hiányában nem lehetek segítségére. Öröklési szerződés módosítására és megszüntetésére azokat a rendelkezéseket kell alkalmazni, amelyek a tartási (életjáradéki) szerződésre vonatkoznak. Nevezetesen, a bíróság a szerződést — mindkét fél érdekeinek figyelembevételével — módosíthatja. Ha valamelyik fél magatartása vagy körülményei folytán a természetben való tartás lehetetlenné vált, bármelyik fél kérheti a bíróságtól a szerződés megszüntetését. A bíróság a szerződést a felek megfelelő kielégítésével szünteti meg. Fentiek alapján, problémáján kizárólag bírósági úton változtathat. Amennyiben polgári peres eljárást kezdeményezne, akkor azt csakis ügyvéd igénybevételével tegye. Kérem válaszom szíves tudomásulvételét. Kelt: Dr. Polt Péter Ügyszám: OBH 6716/1997. Tisztelt Uram! Hivatalomhoz intézett beadványában azt állítja, hogy „belföldi és külföldi telefonbeszélgetéseit lehallgatják”, távbeszélő-készülékét „több hónapja nem használja”, ennek ellenére a szolgáltató távbeszélő-díjat számít fel. Kéri ügye kivizsgálását. Beadványából megállapítható, hogy panaszát egyúttal a Magyar Távközlési Rt.-hez is eljuttatta, amelynek — még feltételezhetően — nem volt lehetősége ügyét kivizsgálni. Az állampolgári jogok országgyűlési biztosáról szóló 1993. évi LIX. tv. 16. § (1) bek. szerint az országgyűlési biztoshoz bárki fordulhat, ha megítélése szerint valamely hatóság, illetve közszolgáltatást végző szerv eljárása, ennek során hozott határozata, illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló jogorvoslati lehetőséget már kimerítette, illetve jogorvoslati lehetőség nincs számára biztosítva. Egyúttal tájékoztatom, hogy a távközlésről szóló 1992. évi LXXII. tv. 9. § (2) bek. értelmében a szolgáltató a — Hírközlési Főfelügyelet által jóváhagyott — üzletszabályzatát és a szolgáltatásért felszámítható díjait köteles közzétenni. A 12. §

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes